রিয়া জানান, আগেও দোকান বন্ধ করে রাতে সেতুর তলায় ঘুমোতেন। বুঝতে পারতেন, গাড়ি গেলে সেতু কাঁপে। তিনি বলেন, ‘‘মাস দু’য়েক আগে কয়েক জন বাবু দোকানে চা খেতে এসেছিলেন। কথায় কথায় বুঝতে পারি, সেতু পরীক্ষা করতে এসেছেন ওঁরা। আমি সেতু কাঁপার ব্যাপারটা বলেছিলাম। কিন্তু ওঁরা আমার কথায় পাত্তা দেননি। বলেছিলেন, সেতু পরীক্ষা করে দেখেছেন। সেতু ঠিকই আছে।’’ রিয়ার আফশোস, তখন যদি ওই বাবুরা তাঁর কথা একটু শুনতেন!